उप मुख्यमंत्री ने कहा कि राज्य की राजग सरकार के लगातार प्रयासों से दीपों के त्योहार दीपावली से करीब एक सप्ताह पहले 11 करोड़ लोगों के प्रदेश में हर घर को बिजली का कनेक्शन दे दिया गया। जिस बिहार में 15 साल पहले पटना,भागलपुर, गया मुजफ्फरपुर जैसे प्रमुख शहरों को भी पूरी बिजली नहीं मिलती थी और लालटेन ही गांव की पहचान हुआ करते थे, उस राज्य के सभी गावों में पिछले साल बिजली पहुंचा दी गई। राजग सरकार ने पूर्ण विद्युतीकरण से लालटेन युग को समाप्त कर दिया है, लेकिन कुछ लोग आज भी उसी मानसिकता में बने रहना चाहते हैं।